ગઈકાલે સાંજે ગુલબાઈ ટેકરા વિસ્તારમાં આવેલા મોડા દેવાના વાસ પાસે રોડ પર દબાણ અને ટ્રાફિક નિયમનની કામગીરી કરવા ગયેલી ગુજરાત યુનિવર્સિટી પોલીસ સ્ટેશનના પોલીસકર્મીઓ પર હુમલાનો બનાવ બન્યો છે. બે મહિલા સહિત ચાર લોકોએ પોલીસ કર્મીને હાથ પર બોથડ પદાર્થ મારી અને ઝપાઝપી કરી હતી. નવરંગપુરા સીજી રોડ પર પણ રોડ પર મર્સીડિઝ કાર પાર્ક કરતાં પોલીસે કારચાલકને કાર હટાવવાનું કહેતાં પોલીસ સાથે બોલાચાલી કરી હતી. પોલીસે ગુના નોંધી તપાસ શરૂ કરી છે.